**1. történet:**

A vadnyugaton vagyunk éppen, egy ivóban. Az egyik cowboy vizet rendel, és mikor a szájához emeli a poharat egy másik kilövi kezéből azt. Meglepő módon barátunk nem párbajra szólítja fel társát, hanem köszönetet mond. Vajon miért?

**2. történet:**

Egy ember egy ház nyolcadik emeletén lakik. Napról napra lifttel megy az ötödikig, majd onnan gyalog megy a nyolcadikra. Egyetlen kivételt az esős napok jelentik, amikor emberünk egészen a nyolcadikig lifttel megy. (Meg persze gyalog megy végig, ha esetleg a felvonó nem működik.) Vajon miért teszi ezt az illető?

**3. történet:**

Két bankrabló gyalogosan menekül a tett színhelyéről. A rendőröket hamar értesítik, így a bűnözők nyomába erednek. A rablók megijednek, így meg akarnak szabadulni a zsák pénztől. Befordulnak az első sarkon és felteszik a zsákot a ház ereszére. Utána futnak tovább, de hamarosan elkapják őket, valamint a zsákmány is a rendőrség kezére kerül a kutatás eredményeként. Minden megvan, hogy a bűnözők rács mögé kerüljenek, ám a bűncselekmény rekonstruálásakor kiderül, hogy nem követhették el ők a rablást. Vajon hogyan úszhatták meg a rablók a börtönt?

**4. történet:**

Egy ember a búzatábla közepe felé halad, bár tudja, hogy ha odaér meg fog halni. Miért megy mégis oda?

**5. történet:**

Egy igen gazdag ember meghalt, de nem találták a végrendelete. Hónapok multán azzal jelentkezett az ügyvédnél az egyik unokaöcs, Esterházy Kálmán, hogy megtalálta a végrendeletet, melynek szövege a következő volt:

„Én Esterházy Pál szellemi képességeim teljes birtokában kijelentem, hogy, mivel gyermekem nem született, minden ingó és ingatlan vagyonomat unokaöcsémre Esterházy Kálmánra hagyom.

Kelt: 1927-ben az I. világháború után 9 évvel.”

Miután az ügyvéd ezt elolvasta, visszaadta azzal, hogy ez nyilvánvaló hamisítvány.

Vajon honnan jött rá?

**6. történet:**

Sötét, kivilágítatlan autó megy az úton, hang nélkül suhan. Egy kivilágítatlan kerékpáros annak ellenére, hogy nem hallja az autót, sejti, hogy, nem lenne szerencsés éppen akkor átkelnie az úton. Honnan sejtette?

**7. történet:**

Jégbe fagyva találnak egy férfit és rájönnek, hogy nem lehet más, mint Ádám! Vajon miből sejtették meg?

**8. történet:**

Joe és Jack egy szobában ülnek, előttük egy-egy pohár ital. Joe egy hajtásra kiissza a pohár tartalmát, míg Jack szép lassan szopogatja. Miután ő is kiürítette a poharat holtan a földre rogyik. Mindketten ugyanazt itták, Joe mégis megúszta. Mi lehet a dolog hátterében?